text:  Film, ktorý by nikdy nevznikol ak by Ed Boon a John Tobias nevymysleli hru, ktorá sa preslávila po celom svete natoľko, až sa dočkala filmovej verzie. Aj keď som tú hru ako dieťa miloval, film sa mi nikdy nestal veľmi blízky a to som ho videl prvýkrát v dobe kedy som nepodarky tohto typu doslova žral . Skôr naopak, spôsobil mi veľmi veľké sklamanie, pretože verím, že táto hra sa stala natoľko známou, že so zaujímavejším scenárom, skúsenejším režisérom než bol v tej dobe Anderson a samozrejme aj s o trošku lepšími hercami (všetka česť Lambertovi, ktorý to ale sám nedokázal utiahnuť) by sa s kľudom mohol zaradiť medzi špičku. Keďže sa tak ale bohužiaľ nestalo, film sa dá zaradiť len k ďalším nenáročným kúskom pre kohokoľvek, kto nemá záujem pri filme nechať pracovať svoje mozgové bunky a chce si len zaspomínať na úlomky jednej z prvých hier, ktoré im prešli cez ruky.
item_title: Mortal Kombat - Boj na život a na smrt
item_directors: Paul W.S. Anderson
item_screenwriters: Kevin Droney
item_cast: Christopher Lambert Robin Shou Cary-Hiroyuki Tagawa Linden Ashby Bridgette Wilson Talisa Soto Keith Cooke John Fujioka Gregory McKinney Trevor Goddard T.J. Storm Peter Jason Chris Casamassa François Petit Hakim Alston Tom Woodruff Jr. Kevin Michael Richardson Steven Ho Lloyd Kino Sandy Helberg Kenneth Edwards